సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
బాబు.. సంపూ.. అంత ఓపిక లేదు!
సోషల్‌ మీడియా పుణ్యమా అని ‘హృదయ కాలేయం’ చిత్రంతో పాపులరైన సంపూర్ణేష్ బాబు మళ్ళీ జనాలపై కొత్త సినిమాలతో దాడిచేయబోతున్నాడు.
| Updated:
Dec 31, 2015, 07:10PM IST
సోషల్‌ మీడియా పుణ్యమా అని ‘హృదయ కాలేయం’ చిత్రంతో పాపులరైన సంపూర్ణేష్ బాబు మళ్ళీ జనాలపై కొత్త సినిమాలతో దాడిచేయబోతున్నాడు. దర్శకుడు ఎస్.ఎస్.రాజమౌళి చేసిన ట్వీట్‌తో ఓవర్‌నైట్‌లో పాపులరైన ఈ సంపూ బాబు ఇక తను ఏం చేసినా జనాలు చూస్తారనే భ్రమలో వున్నాడనే సెటైర్లు వినిపిస్తున్నాయి. సంపూ తొలిసినిమా ‘హృదయ కాలేయం’ను చూసి కడుపుబ్బా నవ్వుకున్న ప్రేక్షకులు ఆ తర్వాత వచ్చిన సంపూ సినిమా ' సింగం 123 'ని వన్‌ షోతోనే తిప్పి పంపించారు. ఇప్పుడు తాజాగా ‘కొబ్బరి మట్ట’ పేరుతో మరో సెటైరికల్ సినిమాతో ప్రేక్షకుల ముందుకు రాబోతున్నాడు. ‘ఆరు అడుగుల ఆజానుభాహుడు, శత్రువుల గుండెల్లో యముడు ఈ పాపారాయుడు’ అంటూ ‘కొబ్బరి మట్ట’లో ప్రేక్షకులను నవ్వించడానికి రెడీ అవుతున్నాడు. అయితే సంపూ బాబు యాక్షన్, కామెడీ ఒక్కసారికి ఎదో ఓ అరగంట అయితే భరించగలం కాని రెండున్నర గంటలు సినిమా అంటే మాత్రం కష్టమే అని అంటున్నారు సగటు ప్రేక్షకులు. వంద రూపాయల టిక్కట్‌ను వెచ్చించి సంపూ సెటైరికల్ డ్రామాను భరించే ఓపిక, సహనం నేటి ప్రేక్షకులకు వుందంటారా?